CELEX: 62009TN0057
Language: et
Date: 2009-02-09 00:00:00
Title: Kohtuasi T-57/09: 9. veebruaril 2009 esitatud hagi – Alfastar Benelux versus nõukogu

1.5.2009   
            
            
               ET
            
            
               Euroopa Liidu Teataja
            
            
               C 102/19
            
         9. veebruaril 2009 esitatud hagi – Alfastar Benelux versus nõukogu
   (Kohtuasi T-57/09)
   2009/C 102/31
   Kohtumenetluse keel: inglise
   
      Pooled
   
   
      Hageja: Alfastar Benelux (Ixelles, Belgia) (esindaja: advokaat N. Keramidas)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               Tühistada nõukogu otsus lükata tagasi hageja pakkumus hankele UCA218/07 „Tehniline hooldus – kasutajatugi ja kohapeal osutatavad sekkumisteenused nõukogu peasekretariaadi personaalarvutite, printerite ja välisseadmete jaoks” (1), mis tehti hagejale teatavaks 1. detsembri 2008. aasta kirjas; samuti tühistada seonduvad nõukogu otsused, sealhulgas otsus sõlmida leping edukaks tunnistatud pakkujaga;
            
         
               —
            
            
               Mõista nõukogult hageja kasuks kahju eest, mida ta kõnealuses hankemenetluses kandis, välja hüvitis 2 932 902 eurot või osa nimetatud summast, arvestades eespool nimetatud nõukogu otsuse tühistamise kuupäeva.
            
         
               —
            
            
               mõista nõukogult välja hageja kohtukulud isegi juhul, kui käesolev hagi jäetakse rahuldamata.
            
         
      Väited ja peamised argumendid
   
   Hageja palub, et kohus tühistaks kostja otsuse lükata tagasi hageja pakkumus hankele UCA218/07 „Tehniline hooldus – kasutajatugi ja kohapeal osutatavad sekkumisteenused nõukogu peasekretariaadi personaalarvutite, printerite ja välisseadmete jaoks” ja otsuse sõlmida leping edukaks tunnistatud pakkujaga. Lisaks palub hageja hankemenetluses osalemise kulude hüvitamist.
   Hageja esitab neli väidet.
   Esiteks väidab hageja, et kostja tegi mitu hindamisviga seoses: eduka pakkuja julgeolekukontrolli tõend puudumisega; eduka pakkuja töötajate NATO julgeolekukontrolli tõendite puudumisega; asjaoluga, et erinevalt hageja töötajatest ei olnud eduka pakkuja töötajatel vastavat kvalifikatsiooni, teabe edastamise näitajatega ja pakkujate pakutud töötajate arvu hindamisega.
   Teiseks väidab hageja, et kostja ei täitnud oma kohustusi pakkujate võrdsel kohtlemisel ja läbipaistvuse tagamisel.
   Kolmandaks väidab ta, et hanketeates oli mitmeid vastuolusid ja ebatäpsusi.
   Viimaseks kinnitab hageja, et kostja ei täitnud oma põhjendamiskohustust.
   
      (1)  ELT 2008/S 91-122796.